
REPUBLIKA HRVATSKA						      
TRGOVAČKI SUD U SPLITU 
Sukoišanska 6, Split                                                                              

U IME REPUBLIKE HRVATSKE
RJEŠENJE

Trgovački sud u Splitu, po sucu Katarini Mikulić, povodom prijedloga predlagatelja FINANCIJSKE AGENCIJE, Regionalni centar Split, Podružnica Split, Mažuranićevo šetalište 24b, OIB: 85821130368 za provedbu skraćenog stečajnog postupka nad dužnikom KARIKA, d.o.o., Mosećka 27, Split, OIB: 74342520552, dana 03. travnja 2017. godine   

r i j e š i o  j e 
Odbacuje se zahtjev predlagatelja FINANCIJSKE AGENCIJE, Regionalni centar Split, Podružnica Split, Mažuranićevo šetalište 24b, OIB: 85821130368 za provedbu skraćenog stečajnog postupka nad dužnikom KARIKA, d.o.o., Mosećka 27, Split, OIB: 74342520552, zaprimljen na ovom sudu 17. prosinca 2015. godine.


Obrazloženje

Predlagatelj je dana 15. prosinca 2015. godine podnio zahtjev za provedbu skraćenog stečajnog postupka nad dužnikom KARIKA, d.o.o., Mosećka 27, Split, OIB: 74342520552.

Temeljem odredbe čl. 428. Stečajnog zakona ("Narodne novine" broj: 71/15, u daljnjem tekstu: SZ) sud će provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskoga registra.

Iz izvatka iz sudskog registra za dužnika proizlazi da je rješenjem ovog suda poslovni broj St-76/2014 od 20. siječnja 2017. godine otvoren stečajni postupak nad uvodno navedenim stečajnim dužnikom, te je navedeno rješenje steklo svojstvo pravomoćnosti dana 07. veljače 2017. godine. 

Kako se dakle nad predloženim stečajnim dužnikom već vodi stečajni postupak, a kako nema uvjeta za spajanje predmeta zbog gore navedenog, to je odlučeno kao u izreci rješenja temeljem odredbe čl. 194.  Zakona o parničnom postupku ("Narodne novine" broj 53/91, 91/92, 111/99, 88/01, 117/03, 84/08,  123/08) a u svezi čl. 10. SZ-a. 

U Splitu, 03. travnja 2017. godine
		SUDAC

Katarina Mikulić

POUKA O PRAVNOM LIJEKU: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 

DNA:
-  Fina, Regionalni centar Split
-  e-oglasna ploča suda
-  u spis

